220 
KÜLÖNFÉLÉK. 
Ily pusztítás mellett a bazaltkúp legszebb része rövid idő alatt el 
fog tűnni. 
A tisztelt szakosztályhoz intézett jelen indítványom és kérésem oda 
terjed, kegyeskednek, tekintetbe véve, miszerint mind az állam, mind 
magánsegélyezés útján, egyoldalulag csakis a műemlékek érdekében tör¬ 
ténik valami, míg a természet remekei a legkisebb figyelemben sem része¬ 
sülnek. Tekintetbe véve továbbá, hogy a fent említett bazaltkúp, mint a 
vulkáni bazalt-kitörések legszebb emléke nemcsak a geológus, hanem — 
a rajta levő sajátszerű bazaltoszlop-várrom miatt — a nagy közönség és 
az archeológus kiváló figyelmét és érdeklődését is nagy mérvben kiér¬ 
demli: jelen indítványomat a a nagygyűlés elé szívesen felterjeszteni, hogy 
ez magáévá tévén az ügyet, a természeti remekek megóvása és gondozása 
érdekében, első sorban általánosságban az államot s a netaláni magán¬ 
birtokosokat, másrészt a szóban forgó esetben a bazaltkúp ügyét illetőleg 
az ottani közbirtokosságot, névszerint N. N.-t ügyiratilag megkérni és fel¬ 
szólítani még e gyűlési idény alatt kegyeskednék stb.» 
A központi választmány intézkedéséről ez ideig nincsen tudomásom. 
Azóta évek múltak el. A somoskői bazaltkúp oszlopai sűrűn vándo¬ 
rolnak ki kavics gyanánt az országúira. A természet e ritka remeke ma¬ 
holnap országúti por és sár leszen! S miért ne ? Csak ilyképen hozhat 
hasznot a konyhára. Mai napság pedig ez nálunk a fődolog. 
1879-ki indítványom támogatására dr. Szabó József egyetemi tanár 
jóakarókig felemlítő az Egyesült-Államok nemzeti parkjának szigorú védel- 
mezését s állami gondozását. 
A rideg, számító és kedélytelennek híresztelt amerikai, törvényhozá- 
silag első védője a természet remekeinek, azon remekeknek, melyeknek 
helyreállítása, újjáteremtése hatalmunk körén túl esik. Egy pusztuló vár¬ 
rom vagy más műemlék újjáalkotása néha a hozzáértő építész ügyességéhez 
és a költségek kiteremtéséhez fűződik ; de minő emberi hatalom emel 
sziklákat s teremt egyszerre száz- és ezereves faóriásokat. 
Mindezekért kötelességemnek tartom indítványomat feleleveníteni 
s a tisztelt szerkesztőséget arra kérni, hogy ezt magáévá tevén, oda hasson, 
miszerint a törvény védő szelleme a természeti szépségeknek és remekek¬ 
nek lehető megmentésére és megóvására is ráirányoztassék. — Fogadja stb. 
Budapest, 1883 márczius 13. 
Szontagh Tamás. 
